อยากทราบถึงกลไกของยาคุมกำเนิด ฮ.โมนรวมว่า เมื่อทานแล้วจะช่วยยับยั้งการตกไข่ในเฉพาะช่วงกลางรอบเดือนไม่ให้ไข่ออกมาปฏิสนธิ หรือเป็นการให้ ฮ.โมนเรื่อยๆ เมื่อ ฮ.โมนลดจะทำให้ไข่ตก และมีประจำเดือน แล้วถ้าถูกยับยั้งไข่ไม่ให้ตกก็แสดงว่าไข่ที่รังไข่จะสลายไปเองเมื่อถึงระยะนึงหรอคะ
สวัสดีค่ะ การรับประทานยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้กลไกของการออกฤทธิ์ของยาคุมแบบแผงรายเดือนนั้น เป็นเหมือนกับการกินฮอร์โมนเพศเข้าไปทุกวันๆ เพื่อทดแทน/ควบคุมฮอร์โมนของร่างกาย ปกติถ้าเป็นร่างกายคน ฮอร์โมนเพศจะขึ้นสูงอยู่แค่ระดับหนึ่ง แล้วเริ่มลง แล้วมีฮอร์โมนที่กระตุ้นการตกไข่เข้ามา จนทำให้ไข่ตก แต่กรณีเป็นฮอร์โมนจากภายนอกคือจากยาคุม ฮอร์โมนเพศจะอยู่ในระดับที่สูงต่อเนื่อง ไม่ทำให้เกิดฮอร์โมนที่กระตุ้นการตกไข่ออกมา และไม่ทำให้เกิดไข่ตกลงมาเลยโดยเมื่อหยุดกินยาในช่วงท้ายแผงยา ระดับฮอร์โมนจะลดลงมา และทำให้มีประจำเดือนออกมาตามปกติได้